Poospiza

Poospiza er ei slekt av sporvefuglar i tanagarfamilien Thraupidae som samlar ti artar i neotropane. Dei har ei ikkje-samanhengande utbreiing i Sør-Amerika, i vestlege Venezuela, frå sørvestre Ecuador til sentrale Peru, i Bolivia, nordlege Argentina og i søraustlegaste Brasil, i Uruguay og Paraguay. Dei fleste artar i slekta lever i Andes-regionar eller tilstøytande område vest på kontinentet.​ Alle artar har eit relativt avgrensa utbreiingsområde. Vanlegvis finn dei føda i busklandskap og krattskog. 

 Kjenneteikn   
Fuglane i denne slekta er mellomstore tanagarar som måler mellom 12 og 18 cm i lengd. Alle har dominerande mengd av grått i fjørdrakta, i tillegg har dei ofte kontrastfulle kvite og eller raudbrune markeringar. Lomasporv i tørt habitat i kyststrøk i Peru har avvikande drakt i svart, kvitt og brungråtonar. Nebbet er konisk og finkeliknande. Ungfuglar og hoer har meir dempa fjørdrakter enn hannar.

Galleri

 Taksonomi og artsoversyn 
Slekta Poospiza vart introdusert i 1847 av den tyske ornitologen Jean Cabanis. Namnet kombinerer det gamalgreske poa som betyr «gras» og spiza som betyr «fink». I 1855 peikte den engelske zoologen George Robert Gray på sambosporv som typeart for slekta.

Ein molekylær fylogenetisk studie av tanagerfamilien publisert i 2014 fann at Poospiza og mange andre slekter var polyfyletiske. I den følgjande omorganiseringa vart to artar frå Compsospiza og to artar frå Hemispingus flytta hit. Samtidig vart fleire artar som tidlegare var plasserte i Poospiza flytta ut til tre andre slekter.

Slekt Poospiza  i rekkjefølgje etter IOC World Bird List V14.1, 2024, med norske namn etter Norske navn på verdens fugler. Skildra fjørdrakter er av hannfuglar.

 Boliviasporv, Poospiza boliviana, Bolivian Warbling Finch, Sharpe, 1888, (LC)
15-16 cm, lys medlem av slekta, brungrå overside, lang kvit augebrynstripe, nøttebrunt brystband med utløpar til flankane, elles kvit strupe og underside. Lever Andes, i sørvestlege Bolivia
 Argentinasporv, Poospiza ornata, Cinnamon Warbling Finch, (Landbeck, 1865), (LC)
13 cm, skil seg frå andre i slekta med kvite vengband, habitat i økoregionen argentinsk monte
 Sambosporv, Poospiza nigrorufa, Black-and-rufous Warbling Finch, (d'Orbigny & Lafresnaye, 1837), (LC)
15 cm. Typisk fjørdrakt for slekta, har tynn kvit skjeggstripe og kvit buk. Lever i lågland frå delstaten Paraná i Brasil i nord, over Uruguay og sørlege Paraguay, til sørlegaste Buenos Aires-provinsen i sør.
 Kastanjebrystsporv, Poospiza whitii, Black-and-chestnut Warbling Finch, Sclater, PL, 1883, (LC)
12–14 cm. Skifergrå med svart forkrone, kvit og kastanje augebrynstripe, kastansje underside med kvit buk. Lever i Andes og aust for Andes i Bolivia sør for La Paz sør til vestre Córdobaprovinsen i Argentina
 Lomasporv, Poospiza hispaniolensis, Collared Warbling Finch, Bonaparte, 1850, (LC)
13,5-16,5 cm. Fjørdrakta er avvikande i slekta med lys gråbrun overside, svart maske og kvit augebrynstripe, strupe og buk. Lever kystnært frå sørvestlege Ecuador (Isla de la Plata) sørover til Arequipa-regionen i Peru.
 Brunbrystsporv, Poospiza rubecula, Rufous-breasted Warbling Finch, Salvin, 1895, (EN)
14-16 cm. Skifergrå overside, raudbrunt bryst og panne. Lever på begge sider av den vestlege kjellkjeda av Andes i sentrale Peru
 Tucumansporv, Poospiza baeri, Tucuman Mountain Finch, (Oustalet, 1904), (VU)
16,5-18. Grå fjørdrakt med panne, strupe og undergump i raudbrunt. Frå  Tarija-departementet i Bolivia i nord til La Rioja-provinsen i Argentina i sør, 2500 og 3100 moh.
 Cochabambasporv, Poospiza garleppi, Cochabamba Mountain Finch, (Berlepsch, 1893), (NT)
17–18 cm. Raudbrun med mørk grå overside. Lever i avgrensa område sentralt i Boliva, 3000-3800 moh.
 Meridatanagar, Poospiza goeringi, Slaty-backed Hemispingus, (Sclater, PL & Salvin, 1871), (NT)
14 cm, skifergrå overside, klår oransje underside, lever i Andes, ca. 3000 moh. i delstaten Mérida i Venezuela
 Rustbryntanagar, Poospiza rufosuperciliaris, Rufous-browed Hemispingus, (Blake & Hocking, 1974), (LC)
15-16 cm, svart øyredekkar, panne og isse, brei oransje augebrynstripe, skifergrå overside, gulbrun underside, lever i austsida av Andes i sentrale Peru

 Kjelder 

Første versjon av denne artikkelen var baset på «Poospiza» frå , den 9. februar 2025
Winkler, D. W., S. M. Billerman, og I. J. Lovette (2020). Tanagers and Allies (Thraupidae), version 1.0. I Birds of the World (S. M. Billerman, B. K. Keeney, P. G. Rodewald, og T. S. Schulenberg, Editors). Cornell Lab of Ornithology, Ithaca, NY, USA. https://doi.org/10.2173/bow.thraup2.01 (Krev konto)

Referansar

Bakgrunnsstoff 

Kategori:tanagarfamilien 
Kategori:Fuglar i den neotropiske regionen
Kategori:Fugleslekter